Slovenska kronika, 12.9.2014


Naslov: Narasla Sava pretrgala jekleno vrv broda na Mostecu
Tekst za voditelja:

T- Mostec /

X- Snemalec in montažer Tomi Naglič /

Sinoči nekaj pred deveto uro je na reki Savi pri Mostecu v brežiški občini odneslo brod, s katerim upravlja tamkajšnje Brodarsko turistično društvo. Narasla Sava je brod odnesla 50 metrov nizvodno, kjer se je pretrgana jeklenica zagozdila ob skalo, tako da je brod obstal na sredi reke. Ker bi bilo nočno reševanje prenevarno, so se krški poklicni gasilci odločili, da ga bodo rešili danes, kar jim je tudi uspelo.

T- ANDREJ PINTERIČ /
X- predsednik Brodarsko turističnega društva Mostec /

»Zaradi velikega vodostaja in velikega pretoka vode, Save je prišlo med brod in nabrežje eno veliko drevo, ki je ustvarilo še večji pritisk, tako da je tale vmesni element poču in tako je šlo vse v Savo. Tako da je brod ostal na sredini Save. Nič ni poškodovano, nobenih, tud nobenih ljudskih žrtev ni neč, nismo vozli tist dan, oziroma včeri, ne. Tako da zdej smo že brod pripeljali k obali in vse bo OK.«
